**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/520-500. Fax: 42/275-000. E-mail: tvonkph@tiszavasvari.hu

**Ügyiratszám: TPH/9999-4/2021.**

**148/2021.**

**HATÁROZAT**

**- veszélyhelyzetben átruházott hatáskörben meghozott döntésről -**

**„Infrastrukturális fejlesztések megvalósítása Tiszavasváriban” című BMÖGF/587-1/2021 iktatószámú Támogatói Okirat elfogadásáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, „Infrastrukturális fejlesztések megvalósítása Tiszavasváriban” című BMÖGF/587-1/2021 iktatószámú Támogatói Okirata kapcsán, az alábbi határozatot hozom:

**Elfogadom a Belügyminisztérium, mint Támogató által BMÖGF/587-1/2021 iktatószámon kiállított Támogatói Okiratot az „Infrastrukturális fejlesztések megvalósítása Tiszavasváriban” cél érdekében a határozat mellékletében foglalt tartalommal.**

**INDOKOLÁS**

A Kormány 2020. december 21-én meghozta a Tiszavasvári komplex felzárkózási program indításáról szóló 1957/2020. (XII. 21.) Korm. határozatot, melyben foglaltak alapján Tiszavasvárinak infrastrukturális fejlesztések megvalósítása érdekében 1.265.000.000,- Ft többletforrást biztosít a Kvtv. 1. melléklet IX. Helyi önkormányzatok támogatásai fejezet javára. A Kormányhatározat közlését követően több egyeztetést is folytattam a Belügyminisztériummal, melynek következményeképpen Támogatói Okirat került kiállításra Tiszavasvári Város Önkormányzata részére, amely a mai napon aláírásra került.

Ezt a támogatást gyepmesteri telep létrehozására, a központi orvosi rendelő és járóbeteg-szakrendelő felújítására, belvíz- és csapadékvíz-elvezetésére, valamint közlekedésfejlesztési feladatok ellátására használhatja fel az önkormányzat 2022. december 31. napjáig.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**Fentiek alapján a kialakult járványügyi helyzetre való tekintettel a rendelkező részben foglaltak szerint döntöttem.**

Tiszavasvári, 2021. június 14.

 **Szőke Zoltán**

 **polgármester**